Σαϊτούρες Ρεθύμνης

Οι Σαϊτούρες είναι χωριό και έδρα ομώνυμης κοινότητας του Δήμου Ρεθύμνης στην Περιφερειακή Ενότητα Ρεθύμνης της Κρήτης.

 Γεωγραφία 
Οι Σαϊτούρες απέχουν 18 χιλιόμετρα από το Ρέθυμνο και είναι κτισμένο σε υψόμετρο 340 μέτρων. Για να φτάσει κάποιος στις Σαϊτούρες, ξεκινώντας από το Ρέθυμνο, στρίβει αριστερά στη διακλάδωση που βρίσκεται στο 13,4 χλμ. της παλαιάς εθνικής οδού Ρεθύμνου - Χανίων, περνώντας από τα χωριά  Καλονύκτης, Παλαίλιμνος και καταλήγοντας στις Σαϊτούρες.

 Ιστορία - ονομασία 
Το χωριό αναφέρεται στις βενετσιάνικες απογραφές του Μπαρότζι το 1577, και του Καστροφύλακα το 1583. Η ονομασία του χωριού οφείλεται στο σχήμα του που μοιάζει με σαΐτα. Οι πολλές βυζαντινές εκκλησίες μαρτυρούν την ύπαρξη του χωριού στη βυζαντινή περίοδο. Σε βενετικές πηγές το χωριό αναφέρεται με το ίδιο όνομα. Το 1538 αναφέρεται στον Καστροφύλακα σαν Saitures με 387 κατοίκους.Δημοκρατία 24/1/1928 σελ.3

Ως ξεχωριστός οικισμός αναφέρεται το 1925 στο ΦΕΚ 27Α - 31/01/1925 να προσαρτάται στην τότε κοινότητα Ρουστίκων και το 1927 στο ΦΕΚ 296Α - 30/11/1927 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης, αποτελεί την ομώνυμη κοινότητα που ανήκει στη δημοτική ενότητα Νικηφόρου Φωκά του Δήμου Ρεθύμνης και σύμφωνα με την απογραφή του 2021 έχει μόνιμο πληθυσμό 85 κατοίκους.Αποτελέσματα Μόνιμου Πληθυσμού κατά δημοτική κοινότητα, 21.04.2023., σελ. 148. Ελληνική Στατιστική Αρχή. statistics.gr

Δείτε: Κοινότητα Σαϊτουρών

Εκκλησιαστική υπαγωγή
Η εκκλησία του χωριού είναι αφιερωμένη στον Ευαγγελισμό της Θεοτόκου. Εκκλησιαστικά υπάγεται στην Ε΄ Αρχιερατική Περιφέρεια της Ιεράς Μητροπόλεως Ρεθύμνης και Αυλοποτάμου, της Εκκλησίας της Κρήτης.

 Προϊόντα 
Τα κυριότερα προϊόντα του χωριού είναι το λάδι, τα χαρούπια και πολλά κτηνοτροφικά. Παράγονται επίσης λίγα σταφύλια, φρούτα και κηπευτικά.

 Επιφανείς Σαϊτουριανοί 
 Βαρδάκης Γ. Ανδρέας: πρόεδρος κοινότητας
 Βασιλάκης Ιωάννης: εκτελέστηκε από τους Γερμανούς
Βασιλάκης Εμμανουήλ του Κωνσταντίνου επιχειρηματίας 
Βασιλάκης Πέτρος του Κωνσταντίνου      οινοποιός 
 Γυπαράκη Γεωργία: δημοσιογράφος
 Δασκαλάκης Χ.Μ. Εμμανουήλ (Χατζηδομανώλης): μακεδονομάχος και οπλαρχηγός σώματος Σ.Γαλερού το 1912, από τους συγχαίροντες Βενιζέλο και Κωνσταντίνο Α' στις 1/12/1913 για την Ένωση της Κρήτης με την ΕλλάδαΚρητική Επιθεώρησις 7/12/1913 σελ.3
 Ηλιάκης Στυλ. Εμμανουήλ: ΒορειοΗπειρομάχος καπετανάτου Ε.Δασκαλάκη και σώματος Σ.Γαλερού το 1912
 Ηλιάκης Εμμ. Ευάγγελος: Γραμματέας κοινότητας Καλονύκτη, γιος του ΒορειοΗπειρομάχου, ανθυπολοχαγός στον πόλεμο του 1940
 Ηλιάκης Σπυρ. Νικόλαος: Λοχίας του 93 Σ.Π., απεβίωσε στις 29/12/1941ΤΟ ΡΕΘΥΜΝΟ ΤΟΥ ΟΧΙ (ολόκληρο) συνεπεία τραυμάτων πολέμου στο ΔΗΜ. Ν. ΛΑΡΙΣΑΣ 
 Ηλιάκης Εμμ. Σπυρίδων: εκτελέστηκε από τους Γερμανούς στις 2-11-1943, γιος του ΒορειοΗπειρομάχου
 Κουμεντάκης Ευάγγελος: λαογράφος
 Μπικάκης Ιωσήφ: οικονομολόγος
 Νικητάκης Εμμανουήλ του Ιωάννη: σκοτώθηκε στον εμφύλιο την 1/8/1948 στην Φούρκα ΝιγρίταςΡεθεμνιώτες που έχασαν τη ζωή τους πολεμώντας στον εμφύλιο
 Νικητάκης Νικόλαος: λοχίας πεσών εις Μικράν Ασίαν το 1921Kρητική Επιθεώρησις 3/6/1921
 Πενθερουδάκης Κων. Γεώργιος: εφονεύθη εις Μικράν Ασίαν
 Πωλογιάννης ή Πωλογιαννάκης Ανδρέας του Εμμ. (Πωλανδρέας): ομαδάρχης και αγωνιστής τάξεως Α' των Κρητικών Επαναστάσεων με απόφαση της Κρητικής Πολιτείας το 1909Ομάδα στο Facebbok IΣΤΟΡΙΑ ΚΑΙ ΛΑΟΓΡΑΦΙΑ ΤΗΣ ΚΡΗΤΗΣ της Ιωάννας Σφακιανάκη-Δημητριάδου 4/2/2024. Εγεννήθη εις Φρατζεσκιανά Μετόχια της περιφέρειας Αργυρούπολης δήμου Λαππαίων και επαρχίας Ρεθύμνης. 
 Φουντουλάκης Εμμανουήλ: ΒορειοΗπειρομάχος καπετανάτου Ε.Δασκαλάκη και σώματος Σ.Γαλερού το 1912
 Φρυσουλάκης Γεώργιος: ΒορειοΗπειρομάχος καπετανάτου Ε.Δασκαλάκη και σώματος Σ.Γαλερού το 1912
 Φρυσούλης ή Χρυσουλάκης Γρηγόριος: Αρχιμανδρίτης του Οικουμενικού Πατριαρχείου. Γεννημένος στις Σαιτουρες Ρεθύμνου από τον γεννημένο στο Ασφενδου πατέρα του, Χριστόδουλο.Ασφένδου ομάδα και διαχειριστής της Σταύρος Γερωνυμάκης στο Facebook
 Χαλικάκης Κωνσταντίνος: Καθηγητής Πανεπιστημίου Γαλλίας
 Χατζηδάκης Κ. Γεώργιος: εφονεύθη εις Φαλτσάτα Οινόης Καστοριάς στον Εμφύλιο στις 17/7/1947
 Χατζηδάκης Μάρκος: εφονεύθη 18/8/1949 στο Καρπενήσι στον Εμφύλιο
 Χατζηπαπαδάκης Ευάγγελος: Διδάσκαλος ΓερανίουΓεράνι Ρεθύμνου Λευτέρης Κρυοβρυσανάκης
 Ψύλλος ή Ψυλλάκης ΕμμανουήλIστορία και Λαογραφία της Κρήτης ομάδα στο FB, αναφέρεται ως πεσών από την Διεύθυνση Ιστορίας Στρατού: εσφαγιάσθη από τους Τούρκους στην μάχη Βιολί Χαράκι στις 8/2/1897Φάκελος Νικολάου Παπαδονικολάκη από Ασή Γωνιά στο Ιστορικό Αρχείο Κρήτης και την κεφαλή του περιέφεραν θριαμβευτικά στο Ρέθυμνο

Παραπομπές

Εξωτερικοί σύνδεσμοι
http://www.saitoures.gr/

Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης